ວິດ​ກິ​ດ​ການ ດ້ານ​ການ​ເງິນ​ ໃນ​ເລ​ບາ​ນອນ ​ພາໃຫ້ເກີດ​ຄວາມ​ວຸ້ນ​ວາຍ
ເລ​ບາ​ນອນ ​ບັດ​ນີ້​ ເກືອບ​ຈະ​ຕົກ​ຢູ່​ໃນ​ສະ​ພາບ ລົ້ມ​ລະ​ລາຍ​ທາງ​ດ້ານ​ການ​ເງິນ ອີງ​ຕາມ​ບັນ​ດາ​ນັກ​ເສດ​ຖະ​ສາດ ແລະ​ມີ​ທາງ​ອອກ​ ພຽງທາງ​ດຽວ ​​ກໍ​ຄື​ສ້າງ​ຕັ້ງ​ລັດ​ຖະ​ບານ ແລະຍຸ​ຕິ​ຄວາມ​ວຸ້​ນ​ວາຍ​ຕ່າງໆ. 
ຢູ່ໃນບາງເຂດຂອງນະຄອນຫຼວງເບຣຸດ ບ່ອນທີ່ພວກປະທ້ວງພາກັນຕັ້ງຄ້າຍພັກຢູ່ນັ້ນ ບັນດາສະຖາບັນການເງິນຍັງພາກັນປິດຢູ່ໃນອາທິດນີ້ ພ້ອມດ້ວຍຮູບກາຕູນຂອງໝູ ທີ່ ມີເຄື່ອງໝາຍເງິນໂດລາຢູ່ຕາ ໄດ້ຖືກສີດແຕ້ມໃສ່ຝາ ໃກ້ກັນກັບ ຂໍຄວາມ ທີ່ຮຽກຮ້ອງ ໃຫ້ມີການປະຕິວັດ ຢູ່ໃນພາກສ່ວນອື່ນໆຂອງນະຄອນຫຼວງນັ້ນ ທະນາຄານຕ່າງໆໄດ້ເປີດຢ່າງລະມັດລະ ວັງ ຫຼັງຈາກໄດ້ປິດລົງເປັນສ່ວນໃຫຍ່ມາດົນກວ່ານຶ່ງເດືອນ ນັບແຕ່ການປະທ້ວງ ຕໍ່ຕ້ານ ສໍ້ລາດບັງຫຼວງໃນແຕ່ລະວັນ ໄດ້ເລີ້ມຂຶ້ນໃນເດືອນຕຸລາ ເລບານອນ ບັດນີ້ ເກືອບຈະຕົກຢູ່ໃນສະພາບ ລົ້ມລະລາຍທາງດ້ານການເງິນ ອີງຕາມ ບັນດານັກເສດຖະສາດ ແລະມີທາງອອກພຽງທາງດຽວກໍຄືສ້າງຕັ້ງລັດຖະບານ ແລະ ຍຸຕິຄວາມວຸ້ນວາຍຕ່າງໆ ແຕ່ວ່າ ຄະນະນຳພາໃນປັດຈຸບັນຍັງບໍ່ສາມາດຕົກລົງກັນໄດ້ ກ່ຽວກັບເລື້ອງນາຍົກລັດຖະມົນຕີ ຫຼືຈັດກອງປະຊຸມສະພາ ແລະພວກປະທ້ວງໄດ້ຖີ້ມໂທດເລື້ອງຄວາມວຸ້ນວາຍໃນການສໍ້ລາດບັງຫຼວງ ໃສ່ຊົນຊັ້ນ ສັງຄົມການເມືອງດຽວກັນ ໂດຍກ່າວວ່າ ການເດີນຂະບວນປະທ້ວງຈະດຳເນີນຢູ່ອີກຕໍ່ ໄປ ຈົນກວ່າວ່າເຂົາເຈົ້າທັງໝົດພາກັນລາອອກແລະເຂົ້າມາແທນໂດຍ “ພວກນັກວິຊາ ການ” ທີ່ບໍ່ພົວພັນການເມືອງ ທ່ານກາຣີມ (Kareem) ອາຍຸ 31 ປີ ໝໍແທກສາຍຕາ ຜູ້ທີ່ອອກຈາກວຽກງານ ມາຮ່ວມ| ກັບພວກປະທ້ວງອື່ນໆຢູ່ໃກ້ກັບຕຶກສະພາເລບານອນ ກ່າວວ່າ “ບໍ່ແມ່ນຄວາມຜິດຂອງ ພວກເຮົາ ມັນແມ່ນຄວາມຜິດຂອງພວກນັກການເມືອງ ” ມີພະນັກງານຫຼາຍຄົນພາກັນຮັບເອົາເງິນເດືອນເຄິ່ງນຶ່ງ ຫຼືເສຍວຽກງານເຂົາເຈົ້າ ບັນດາ ທຸລະກິດກຳລັງປະສົບກັບບັນຫາ ແລະທະນາຄານຈຳກັດເງິນ ທີ່ຜູ້ຄົນສາມາດພາກັນ ຖອນອອກໄດ້ ຫຼືສົ່ງອອກໄປນອກປະເທດ ທ້າວມາລັກ (Malak) ອາຍຸ 27 ປີ ຢູ່ຮ້ານຂາຍໂທລະສັບມືຖື ເລາະຖະໜົນສາຍນຶ່ງທີ່ ແອອັດໃນນະຄອນເບຣຸດກ່າວວ່າ “ພວກເຮົາເຄີຍມີສອງຄົນເຮັດວຽກ ຢູ່ໃນຮ້ານນີ້ ບັດ ນີ້ມີແຕ່ຂ້ອຍຜູ້ດຽວ ຂ້ອຍເຮັດວຽກໜັກຂຶ້ນ ແຕ່ຖືກຈ່າຍໜ້ອຍລົງ ” ທ້າວມາລັກ ໄດ້ຖືກຈ່າຍເປັນເງິນໂດລາສະຫະລັດ ກ່ອນວິກິດການເລີ້ມຂຶ້ນ ແຕ່ບັດ ນີ້ເລບານອນໄດ້ດິ້ນລົນຂາດເງິນຕາຕ່າງປະເທດ ແລະລາວໄດ້ຖືກຈ່າຍເປັນເງິນປອນ ຂອງເລບານອນ ຊຶ່ງຕົກລາຄາຢ່າງວ່ອງໄວ ພຽງແຕ່ຂ້າມຄືນ ເງິນເດືອນຂອງທ້າວມາ ລັກ ໄດ້ຫລຸດລົງ 20 ເປີເຊັນ ລາວກ່າວເພີ້ມອີກວ່າ ຮ້ານຂາຍໂທລະສັບມືຖື ເສຍລາຍໄດ້ 95 ເປີເຊັນ ເຂົາເຈົ້າບໍ່ ສາມາດທີ່ຈະຊື້ໂທລະສັບໃໝ່ໄດ້ ເຖິງແມ່ນວ່າ ເຂົາເຈົ້າສາມາດຂາຍໄດ້ ທ່ານວາລິດ ອາບູ ສະເລແມນ (Walid Abou Sleiman) ນັກເສດຖະສາດຄົນສຳ ຄັນຂອງເລບານອນໄດ້ກ່າວວ່າ ຄວາມວຸ້ນວາຍທີ່ເລີ້ມຄືນໃໝ່ນີ້ສາມາດເຮັດໃຫ້ບັນ ດາທະນາຄານ ປິດລົງຢ່າງງ່າຍດາຍ ແລະເຮັດໃຫ້ວິກິດການຮ້າຍແຮງຂຶ້ນຕື່ມ